《题诸衡伯湘中纪行稿》
清代·张洵佳

人生生落古人后，往往死出古人先。惟有郁勃恢奇之著作，乃人星斗日月相盘旋。

卓哉弇州有诗伯，精诣直造青莲仙。吮笔哦诗数十载，忽然飞去苍梧之野九嶷巅。

划然长啸秋空碧，仙心诗意同翩翩。有时淋漓酣醉写，胸臆浩然之气淩空直泻如奔泉。

有时离别道悲愤，又如湘灵鼓瑟弦柱声呜咽。左携浮邱袖，右拍洪崖肩。

不交今人交死友，独为老髯生日开琼筵。遍游衡岳来梁苑，示我一卷琳琅编。

三湘七泽供吞吐，咀而味之令我流馋涎。信于此道肱三折，格调应在唐人前。

愿书万本诵万遍，附君之诗寿世一千年。

作者简介：字少泉，又字瑞生。同治癸酉优贡，历署河南上蔡，宁陵陈留县知事，升用直隶州知州。著有《爱吾庐诗钞》。先生诗宗香山，为人朴讷谨愿，胸无城府。严取人，辨义利，交久益敬。乡里后进有一才一艺者，必为之揄扬不置。需次汴垣，兼藉课徒自给，春秋榜发售者踵接。徐东海相国、朱古薇侍郎其尤著者也。宰上蔡日，终日堂皇，清理狱讼，不三月，囹圄一空。宁陵亦然。调署陈留二年，学道爱人，宽猛相济，政绩尤著。先生五十书怀诗有“两载民情水乳融”之句。年五十一，即自劾旋里。春秋佳日，惟人二三知已饮酒赋诗，不问门以外事，时论高之。